google/wiki40b huggingface dataset:
Gravkammeret i Tinkinswood

Gravkammeret i Tinkinswood (walisisk Siambr Gladdu Tinkinswood), også kjent som Castell Carreg, Llech-y-Filiast og Maes-y-Filiast, er et megalittisk gravkammer, bygget en gang for 6 000 år siden i neolittisk tid i Vale of Glamorgan i nærheten av Cardiff i Wales.
Dens struktur er en dysse, som var den vanligste megalittiske strukturen i Europa. Dyssen er tilsvarer en Severn-Cotswold-grav, og består av en stor dekkstein på toppen og med mindre oppreiste steiner som holder denne oppe. Kalksteinen øverst veier rundt regnet 36 tonn og måler 7,4 meter x 4,2 meter; det er antatt å være den største på De britiske øyer og dessuten også i Europa. Den ville ha krevd rundt 200 mennesker for å løfte steinen i dens korrekte posisjon. Den var opprinnelig dekket av jordhaug, men den har forsvunnet over tid. Den gjenværende haugen bak steinstrukturen måler rundt regnet 40 m x 18 m i størrelse.

Historie

Tinkinswood var en gang en landsby, men alt som er igjen i dag er gravkammeret som ble bygget for rundt 6000 år siden og rundt regnet 1000 år før Stonehenge ble konstruert. Stedet ble utgravd i 1914 og på innsiden av gravkammeret ble det funnet 920 menneskebein hvor bortimot alle av disse var brutt i to. Det viste at minst førti mennesker i all aldre og kjønn ble gravlagt her i løpet av neolittisk tid, og tyder på at gravkammeret ble benyttet av hele bosetningen. De døde ble antagelig etterlatt ubeskyttet inntil de ble flyttet inn i gravkammeret. Steintøy og keramikk preget av neolittisk stil og fra traktbegerkulturen (engelsk Beaker culture) er blitt funnet, noe som antyder at gravkammeret har blitt benyttet av et samfunn over en lang periode av tid, antagelig opp til tidlig bronsealder. Restaureringsarbeid har blitt gjort på denne tiden med en søyle av teglstein for å støtte den store dekksteinen.
Fra stedet går det to parallelle linjer med steiner i form av en veg som leder fra gravkammeret og mot sørøst. Langs en andre veg til nordøst ligger det også mange steiner. En enkelt stor stein som står i øst, og to flate, parallelle stående steiner peker mot toppen av høyden Coed Sion Hill som ligger i nærheten.
Stedet blir administrert av Cadw, som er en statlig fortidsminneforening i Wales ansvarlig for beskyttelse, bevaring og fremme av den bygde fortidsminnearven i Wales.

Myter og legender

Mange av mytene og legendene i Tinkinswood er assosiert med gravstedet i St Lythans, som ligger rett i nærheten. Legenden forteller at den som tilbringer en natt ved Tinkinswood kveldene før Maidagene, Sankt Johannesdag (23. juni) eller Vintersolverv ville enten dø, bli gal, eller bli en poet. Dette er legender som tilsvarer en generell legende om fjelltopper. Gruppen av kampesteiner sørøst for monumentet skal etter sigende ha vært kvinner som ble gjort om til stein for at de danset på sabbaten, en annen legende som hyppig knyttes til dysser.
Robert Hallin

Robert Hallin er en svensk toppdommer i ishockey, som dommer i norske GET-ligaen. Han representerer Jordal og han hadde sin debut i GET-ligaen i 2010.
Dandakaranya

Dandakaranya er et vidtspennende skogområde i India, som overlapper til dels med Bastar-fylket i delstaten Chhattisgarh i den sentral-østlige delen av India. Området dekker ca. 92 000 kvadratkilometer, inkludert Abujhmar-åsene i vest og Øst-Ghat i øst, samt deler av Telangana, Andhra Pradesh, Chhattisgarh og Osidha. Det strekker seg omlag 300 kilometer fra nord til sør (tilsvarende Oslo-Bergen i luftlinje), og omlag 500 km fra øst til vest.
Dagens Madhya Pradesh- og Bhandara-distrikt i Balaghat og Gondia- og Gadchiroli-distriktene i Maharashtra er del av det tradisjonelle Dandakaranya-området. 
Dandakaranya kan grovoversettes fra sanskrit til «straffens (dandakas) jungel» (aranya).

Etymologi

Dandaka-aranya betyr Dandak-skogen, hjemstedet for demonen Dandak. Dandaka (sanskrit: दंडक, IAST: daṃḍaka) er navnet på en skog som er nevnt i den gamle indiske teksten Ramayana. Det er også kjent som Dandakaranya, hvor aranya på sanskrit er ordet for «skog». Ifølge hinduistisk mytologi var området underlagt Danda-kongeriket, en bastion for Rakshasa-stammene, og senere Lanka-riket under Ravana.

Som hellig land i hinduismen

Regionen anses innen hinduismen som hellig land, da mange beretninger fra området beskriver oldtidige hinduistiske skikkelser og guddommer med tilhold her. Ifølge Ramayana var det hjemmet til en rekke dødelige skapninger og demoner. Personer som var blitt sendt i eksil holdt til her, og vismenn måtte krysse området for å nå Vindhyafjellene. Rama, hans kone Sita og hans bror Lakshmanan sies å ha tilbrakt 14 år som eksilflyktninger i regionen.

Geografi og naturresurser

Området består av vidtspennende skogplatåer med ragende åskammer langs den østlige siden og som gradvis avtar i vest. De største elveutløpene fra området er Mahanadielven og Godavarielven. Mens platåene og åskammene dekkes av et tynt lag med leirjord, består slettene og dalene av dyrkbar alluvial mark. Ved siden av økonomisk verdifull sal (Shorea robusta), som dekker omtrendt halvparten av regionen, finnes også forekomst av bauksitt, jernmalm og mangan. Økonomien i området baserer seg i stor grad på subsistensjordbruk, og produksjon av ris, linser og oljefrø.
Justin Hoyte

Sesongen 2004/05

Hoyte fikk sjansen i en del kamper for Arsenal, blant annet i Ligacupen, men klarte ikke overbevise om at han har like mye inne som Ashley Cole hadde i sin tid.

Sesongen 2005/06

Spilte ingenting ettersom Ashley Cole, Gael Clichy, Pascal Cygan og Mathieu Flamini sto foran han i køen. Ble heller lånt ut til Sunderland for sesongen.

Sesongen 2006/07

Fikk sitt definitive gjennombrudd. Vikarierte for både Clichy på venstreback og Emmanuel Eboué på høyre. Skrev seg inn i historiebøkene som første engelskmann for Arsenal som scoret på Emirates Stadium mot Charlton den 2. januar 2007.
Australian Recording Industry Association

Australian Recording Industry Association (ARIA) er en forening som representerer den australske plateindustrien. Den ble grunnlagt i 1983 av seks store plateselskaper, EMI, Festival, CBS, RCA, WEA og Universal, og erstattet da Association of Australian Record Manufacturers (AARM), som ble grunnlagt i 1956. ARIA fører tilsyn med samling, administrering og distribusjon av musikklisenser og såkalte royalties. Selskapet har over hundre medlemmer, inkluder små plateselskaper som gjerne drives av 1–5 personer, mellomstore organisasjoner, og større selskaper med internasjonalt virksomhet. ARIA blir styrt av et styre bestående av lederne fra både små og store plateselskaper. I mars 2009 bestod styret av Ed St John , Denis Handlin, George Ash, Mark Poston, Sebastian Chase og David Vodica.

ARIA Charts

ARIA Charts er listene over solgte og strømmede sanger og musikkalbum i Australia, og blir gitt ut ukentlig av ARIA. Listene viser de bestselgende singelene og musikkalbumene innen de forskjellige sjangrene i Australia. ARIA begynte med disse listene i uken som sluttet med 25. juni 1988.
Før dette, fra midten av 1983, hadde ARIA hatt et samarbeid med Kent Music Report, som hadde eksistert siden 1974. I 1988 skilte ARIA og Kent Music Report lag, og sistnevnte fortsatte frem til 1998 under navnet «Australian Music Report».
Lorentz Angell

Utmerkelser

Han ble utnevnt til ridder av St. Olavs Orden i 1854 «for lang og nidkjær embedsvirksomhet».
Burmalerke

Utbredelse

Den er endemisk til det sentrale Myanmar.
Skotsk-gælisk

Dagens situasjon

I folketellingen av Skottland i 2011 var det 57 375 mennesker (1,1 prosent av den skotske befolkningen som var mer enn tre år) som rapporterte å kunne snakke skotsk-gællisk, noe som var 1 275 færre mennesker enn et tiår tilbake, i 2001. Den høyeste prosentandelen av gælisktalende var på Ytre Hebridene. Kun halvparten av disse var helt lese- og skrivekyndige i språket. Uansett er det iverksatt tiltak for anvendelse, formidling og utbredelse av språket, og antallet utøvere av språket under alderen av 20 år har ikke minsket mellom folktetellingene i 2001 og 2011.
Utenfor Skottland er egen dialekt av språket, kanadisk-gælisk, snakket hovedsakelig i Nova Scotia på øya Cape Breton. I folketellingen i 2011 var det 7 195 som opplyste at de snakket «gæliske språk» i Canada, med 1 365 i Nova Scotia Rundt 2 320 kanadiere hevdet i 2011 at gæliske språk var deres «morsmål» (hovedsperåk), hvorav over 300 utøvere i Nova Scotia.
Super Princess Peach

Spillmekanismer

Prinsessen kontrolleres på samme måte som Mario styres i et tradisjonelt sidescrollende plattformspill. Godt hjulpet av sin utbrettbare følgesvenn, paraplyen Perry, må Peach fullføre en mengde baner. Prinsessen kan få unike egenskaper ved å endre humøret. Hvis spilleren trykker på hjerteformede ikoner som uttrykker spesielle følelser (glede, sinne, sinnsro og sorg), endrer prinsessen humøret brått og kan takle visse situasjoner for å avansere i spillet.
Folketingsvalget 1990

Folketingsvalget 1990 fant sted torsdag den 12. september 1990, litt over to år etter det siste folketingsvalget som ble avholdt 12. mai 1988. Valget ble skrevet ut 21. november 1990.
Valget ble avholdt etter et sammenbrudd i forhandlingene om finanslov mellom den sittende regjeringen og Socialdemokraterne. Særlig var skattelettelser problemet. Regjeringen ville gi skattelette på 15% til de med høyest inntekt, og 5% til de med lavere inntekt, mens S ville gi mer skattelette til de med lav inntekt.
Etter valget gikk Radikale Venstre ut av regjeringen, etter å ha mistet tre mandater. Poul Schlüter dannet ny mindretallsregjering med Venstre.
Valgdeltakelsen var den laveste siden Folketingsvalget 1953.
Porsche Cayman

Utvikling

Etter en utviklingsperiode på to år ble første utgave, Cayman S, presentert i mai 2005 gjennom fotografier og tekniske detaljer, mens bilen ble offisielt avduket på bilutstillingen i Frankfurt am Main i september samme år. «S»-betegnelsen er et akronym for «Special», og indikerte at det var en sportsutgave av en da ukjent grunnmodell. Denne grunnmodellen, kun kalt «Cayman», kom tilgjengelig for salg i juli 2006. En utgave ment for motorsport, «Cayman RS», skal ha blitt testet på Nürburgring samme år.
Cayman, med prosjektnummer 987c, og andre generasjon av cabrioleten Boxster, med prosjektnummer 987, deler den samme midtmotoriserte plattformen og mange komponenter, blant annet forskjermer, bagasjelokk, dører, hovedlykter og fremre del av interiøret. Caymans karosseridesign har hentet inspirasjon fra to klassiske modeller, 550 Coupé og 904 Coupé. I motsetning til Boxster har Cayman en stor luke som gir tilgang til bagasjerommet (ytterst) og motorlokket (innerst).
Den sekssylindrede boksermotoren på 3,4 liter, kalt M97.21, i Cayman S er en videreutvikling av Boxster S' 3,2 liters motor med motorkode M96.26, mens sylindertoppene er hentet fra 911 997 S' 3,8-liters motor med kode M97.01. Grunnmodellen av Cayman er utstyrt med en 2,7-litersutgave av samme motor, kalt M97.20. Caymans eksklusive bruk av disse motorene endte ved modellåret 2007, da Boxster (987.310) og Boxster S (987.320) ble oppdatert med motorene fra de respektive Cayman-modellene.
Grunnmodellen er utstyrt med en femtrinns manuell girkasse som standard, mens en sekstrinns manuell Getrag girkasse er standard på Cayman S, og ekstrautstyr på grunnmodellen. En elektronisk styrt femtrinns automatisk Tiptronic girkasse er også tilgjengelig. Annet ekstrautstyr inkluderer aktive støtdempere, keramiske skivebremser, Bi-Xenon hovedlykter og en elektronisk styrt sportsmodus kalt Sport Chrono Package.
Jim McInally

Klubbkarriere

McInally begynte sin fotballkarriere som back hos Celtic FC i 1982, hvor han blant annet fikk aldersbestemte landskamper for Skottland. I 1984 ble han lånt ut til Dundee FC, hvor han fikk elleve seriekamper, før han samme år meldte overgang til Nottingham Forest FC. Etter ett og et halvt år samt 36 seriekamper og kåring til Nottingham Forest beste spiller i 1985 ble han solgt videre til Coventry City FC for 80 000 pund, hvor han kun fikk fem seriekamper før han igjen ble solgt til Dundee United FC sammen med landsmannen David Bowman.
Han etablerte seg raskt ved Tannadice Park og spilte seg opp til å bli en effektiv defensiv midtbanespiller og en markant del av et Dundee-lag som blant annet spilte seg frem til finalen i UEFA-cupen 1986/87. Dette gjorde at han fikk anerkjennelse internasjonalt, og ble tildelt sine første av totalt ti landskamper året etter. I årene som fulgte var han en sentral del av laget som kjempet om titler i Skottlands øverste fotballhegemoni, og i 1993/1994-sesongen var han med på å vinne Scottish Cup med Dundee United.
Etter at Dundee United rykket ned til Scottish Football League First Division i 1995 valgte McInally å gå til den da nyopprykkede klubben Raith Rovers FC som spillende trener. Kun få uker ut i sesongen valgte han å vende tilbake til Tannadice Park og Dundee United, hvor han fikk 16 seriekamper, før han deretter dro tilbake til naboklubben Dundee som spillende trener.

Internasjonal karriere

McInally fikk sin landslagsdebut for det skotske herrelandslaget i en EM-kvalifiseringskamp mot Belgia den 1. april 1987 (1–4). Han ble tatt ut i troppen til EM i fotball 1992 i Sverige av landslagstrener Andy Roxburgh, hvor Skottland og McInally møtte Nederland (0–1), Tyskland (0–2) og SUS (3–0) i gruppespillet, men hvor McInally kun spilte i den siste kampen. Fra 1987 og frem til 1993 fikk han ti landskamper for Skottland.

Trenerkarriere

McInally ble ansatt som spillende trener (manager) for Sligo Rovers FC på høsten 1999, men forlot klubben frivillig etter en lang rekke med moderate resultater. I tiden etter gikk han i trenerapparatet til Celtic FC, hvor han arbeidet som trener for flere av klubbens ungdomslag. I 2004 gikk han tilbake i managerrollen da han ble ansatt som ny sjef for Greenock Morton FC i Scottish Football League Second Division. I 2005/2006-sesongen ledet han Greenock Morton til en respektabel andreplass i serien, men røk ut av playoffspillet mot Peterhead FC og ble nektet opprykk.
2006/2007-sesongen endte derimot med opprykk etter at Grennock Morton klarte å komme seg forbi Stirling Albion FC på tabellen, men den påfølgende sesongen i First Division ble krevende og i februar 2008 valgte han å gå av som manager etter at laget befant seg på en niendeplass (av totalt ti). I mars 2008 ble McInally utnevnt til ny manager hos East Stirlingshire FC i Scottish Football League Third Division. Her forble han frem til mai 2011, da han valgte å gå av som følge av bunnplassering i 2010/2011-sesongen. I oktober 2011 ble McInally utnevnt til ny manager hos Peterhead FC.
Sokn (øy)

Sokn er en 1,31 km² stor øy som ligger i Rennesøy kommune utenfor Stavanger. Sokn er forbundet til andre steder med bruer til Åmøy, Bru og Mosterøy og Byfjordtunnelen til Randaberg
Høyeste punkt over havet: "Hodnet"(22 m. over havet)
Fredede steder: "Kongegrava" (en gravrøys fra bronsealderen) på nordvestspissen av Sokn, tett ved Soknakrossen og den nå nedlagte bomstasjonen som ligger på østsida av øya.
Il cimento dell'armonia e dell'inventione

Il cimento dell'armonia e dell'invenzione (Konkurransen mellom Harmoni og Nyskaping) er en samling på tolv solokonserter skrevet av Antonio Vivaldi mellom 1723 og 1725 og publisert i 1725 som Op. 8. Alle er for fiolin, strykere og basso continuo.
Gjemt i denne større samlingen finner en de mest kjente av alle solokonsertene fra barokken, De fire årstidene (Le quattro stagioni) med «Våren», «Sommeren», «Høsten» og «Vinteren». Hver av dem er innledet av en sonett, trolig skrevet av Vivaldi selv, som skildrer hva som skjer i de fire konsertene. Om en følger sonetten mens en hører musikken, kan en se hvor detaljert skildringen til Vivaldi er, som at noen mister fotfeste på isen og faller på bakken, noe som skiller seg fra andre titler i barokken, der tittelen bare gjir et hint om den generelle stemningen.
Flere av de andre konsertene i opus 8 er like detaljerte, noe som kan tyde på at Vivaldi eller en annen som satte sammen samlingen, mente at de hørte sammen. Blant annet ligner «La caccia» (Jakten) og «La tempesta di mare» (Havstormen) på De fire årstidene.
Ambala (distrikt)

Demografi

Ved folketellingen i 2011 var det 1 136 784 innbyggere i distriktet, mot 1 014 411 i 2001. Den urbane befolkningen utgjør 44,38 % av befolkningen.
Barn i alderen 0 til 6 år utgjorde 10,90 % i 2011 mot 18,41 % i 2001. Antallet jenter i den alderen per tusen gutter er 807 i 2011 mot 781 i 2001.
Tomohammus

Levevis

Disse billene har larver som lever i død ved av løvtrær, ofte like under barken.

Utbredelse

Arten er utbredt i Øst-Afrika (Tanzania).
Thomas Hooker

Liv og virke

Thomas Hooker var sannsynligvis født ved Marefield eller Birstall i Leicestershire, og gikk på skole ved Market Bosworth. Han fikk sin utdannelse ved Emmanuel College ved Universitet i Cambridge i 1608. En gang rundt 1626 ble han lærer ved Chelmsford-katedralen, men i 1929 begynte erkebiskop William Laud å sette begrensinger for frilynte kirkefolk og Hooker ble tvunget til å gå av. Hans lederskap av puritanske sympatisører førte til at han ble innkalt til kirkeavhør, men istedenfor å adlyde flykter Hooker til Rotterdam i Nederlandene, og derfra utvandret han til Massachusetts Bay-kolonien om bord på skipet «Griffin».
Hooker kom til Boston og bosatte seg i Newtown (senere omdøpt til Cambridge hvor han ble prest i kirken der. Stemmeretten i Massachusetts var begrenset til freemen, «frie menn», det vil si menn som var fri i den forstand at de ikke hadde skyld eller tjenerforhold til andre, eksempelvis til de som hadde betalt reisen for dem, hvilket de kunne være underlagt et arbeidsforhold i et antall år, omtrent som leilendinger, og samtidig de som var blitt formelt gitt tillatelse til å delta i menigheten etter et detaljert forhør om deres religiøse oppfatning for å forhindre at kjettere eller dissentere fikk delta. Hooker var derimot uenig i denne begrensningen i stemmeretten, noe som førte ham på kant med den innflytelsesrike pastor John Cotton. Grunnet denne konflikten ledet Hooker og presten Samuel Stone en gruppe på rundt 100 mennesker i 1636 ut av kolonien og grunnla en ny bosetning ved Hartford, oppkalt etter Stones fødested: Hertford i England. Det ble opprettelsen av Connecticut-kolonien.
Hooker ble mer aktiv i det politiske liv i Connecticut. Den lovgivende forsamling som representerte Wethersfield, Windsor og Hartford kom sammen i mai 1638 for å sette sammen en skriftlig konstitusjon eller lovverk for å kunne etablere en regjering for samveldet. Hooker holdt preken ved åpningsseremonien i kirken i Hartford den 31. mai hvor han erklærte at «autoritetens grunnleggelse er lagt i den frie enighet til folket.» Den 14. januar 1639 kom frie menn fra disse bosetningene sammen og stadfestet Fundamental Orders of Connecticut som John Fiske har kalt for «den første skriftlige konstitusjon kjent i historien som skapte en regjering. Den markerte begynnelsen på det amerikanske demokrati som Thomas Hooker fortjener mer enn noen annen mann å bli kalt for dens far. Regjeringen til De forente stater i dag er i lineær avstamming nærmere beslektet til denne i Connecticut enn til noen av de andre tretten kolonien.»
Thomas Hooker døde under en «epidemisk sykdom» i 1647 i en alder av 61 år. Stedet for hans grav er ukjent, skjønt det er antatt at han er gravlagt i Hartfords gamle gravlund. Ettersom det ikke finnes noe portrett av ham, er statuen som står foran Hartfords Old State House formet etter likheten av hans etterkommere. Byen Hartford er i dag ikke uten humor. Hvert år feires «Hooker Day» med en «Hooker Day Parade», og tskjorter er å få kjøpt i Old State House slår fast at «Hartford was founded by a Hooker», det vil si, «hooker» er også et annet ord for en hore.
LP4

LP4 er det fjerde musikkalbumet fra Ratatat, utgitt 8. juni 2010. Albumet har en total spilletid på 42 minutter og 43 sekunder.
Råk

En råk er en kraftig sprekk i isdekket over vann. Råken kan oppstå ved at isområdene driver fra hverandre eller presses sammen. I det førstnevnte tilfellet oppstår det et isfritt område som kan fryse til igjen og bli attraktivt for skøyteløpere, men også farlig å komme ut for. I det sistnevnte tilfellet skiller man mellom råker som presser isen oppover og former voller med ulik høyde, og råker hvor isflakene presses ned under overflaten.
Råker oppstår ofte på faste plasser i innsjøer og fjorder.
François Truffaut

Bakgrunn

François Truffauts mor, Janine de Monferrand, arbeidet som sekretær i avisen L'Illustration. Hans far var ukjent. Den 9. november 1933 giftet Janine de Monferrand seg med arkitekten Roland Truffaut. Etter bryllupet valgte Roland Truffaut å adoptere François. 
I 1968 engasjerte Truffaut en privatdetektiv for å finne ut av hvem som var hans biologiske far. Privatdetektiven kom frem til at faren var Roland Lévy, født i 1910 i Bayonne, som arbeidet som tannlege.
Truffaut sluttet på skolen i 1953 da han var fjorten år for å begynne å skrive filmkritikk for tidsskriftet Cahiers du cinéma, som Jean-Luc Godard og Alain Resnais også skrev for.

Regissør

Senere begynte Truffaut å regissere, og slo igjennom stort med debutfilmen På vei mot livet (1959). Det er en film som ofte nevnes som en av filmhistoriens viktigste og beste filmer. Den er en usentimental, gripende og delvis selvbiografisk barndomsskildring.
I De 400 slagen fikk publikum for første gang stifte bekjentskap med Antoine Doinel, Truffauts alter ego. Denne, spilt av Jean-Pierre Léaud, dukker senere opp i ytterligere tre av Truffauts langfilmer. I Stjålne kyss (1968), Elsker – elsker ikke (1970) og Kjærlighet på flukt (1979) skildres Doinels og Christine Darbons (Claude Jade) tiltagende voksenhet og videre erfaringer i livet. 
I 1962 fulgte Truffaut opp med To menn og en kvinne, med blant andre Jeanne Moreau.
I 1973 var han gjest ved Filmfestivalen i Drøbak.
Han medvirket også som skuespiller i filmer, blant annet Steven Spielbergs Nærkontakt av tredje grad (1977).
François Truffaut døde 52 år gammel på et sykehus i Neuilly-sur-Seine. Han ble begravet på Cimetière de Montmartre i Paris.
Children's International Summer Villages

Historie

CISV ble grunnlagt i 1951 av dr. Doris Twitchell Allen. Organisasjonen er nå aktiv i over 70 land. Over 200 000 personer har deltatt på mer enn fem tusen CISV-arrangementer siden grunnleggelsen.
Flammenwerfer 35

Flammenwerfer 35 (FmW 35) er en tysk flammekaster brukt under andre verdenskrig av Tyskland.
Den er enmannsoperert og ble brukt til å rydde skyttergraver og bygninger. Den veier 35,8 kilo og holder 11,8 liter med brennbar væske, som ga omtrent 10 sekunder med kontinuerlig bruk. Den ble produsert fra 1935 til 1941. Maksimal rekkevidde er 30 meter, og effektiv rekkevidde er 25 meter.
Johnsburg (Illinois)

Johnsburg er et lite tettsted i McHenry County helt nordøst i Illinois. Ved folketellingen i 2000 bodde det 5391 personer der. Tettstedet har et totalt areal på 15.8 km². 14.3 km² av det er land og 1.5 km² er (9.49%) vann.
Stedet er omtalt i en sang av Tom Waits med dette navnet fra 1982. Han tok den med på musikkalbumet Swordfishtrombones i 1983. Det er et kort og rørende kjærlighetsdikt til kona Kathleen Brennan, som vokste opp her.
Sremska Mitrovica

Sremska Mitrovica (kyrillisk: Сремска Митровица, Kroatisk: Srijemska Mitrovica, Ungarsk: Szávaszentdemeter) er en by i den serbiske provinsen Vojvodina. Byen hadde i 2003 omkring 3&504&39200&39 200 innbyggere (kommunen hadde 3&504&86000&86 000).
Srem er en region og Mitrovica kommer av navnet Demetrios (etter helgenen Sankt Demetrios fra Saloniki) som på serbisk er Mitar (det samme som russisk Dmitri). I romersk tid het byen Sirmium.
.zw

Registrering

Selv om det ikke er oppgitt noe nettsted for registreringsenheten på IANAs whois listing, så kan i hvert fall registreringer på .co.zw for tiden gjøres av Zimbabwe Internet Service Providers Association (ZISPA), som i sitt charter hevder at et av formålene med grunnleggelsen av organisasjonen var å overse .zw domenet.
Registrering på .ac.zw gjøres av University of Zimbabwe. Søknader behandles av universitetets Computer Centre. Som vanlig eller i verden så er .ac.zw registreringer for akademiske institusjoner.
Registrering på .org.zw gjøres av landets telefonselskap, TelOne. Disse domenene er beregnet for bruk av NGO's, enkeltpersoner og andre organisasjoner, men eventuelle restriksjoner er uklare.